Вэбчасопіс актуальнай творчасці “Літраж” абнавіў дызайн і функцыянал сайта. Новая версія адпрацавала месяц ў тэставым рэжыме і цяпер запушчаная напоўніцу. У гэтым годзе адзначаецца двайны юбілей рэсурса: дзесяць гадоў з моманту, калі ў 2008-м годзе праект быў створаны літаратарамі з Берасця Сяргеем Прылуцкім і Ўладзімірам Глазавым, і пяць гадоў з яго аднаўлення ў 2013-м. Напаўненне сайту досыць дынамічнае, навінкі з’яўляюцца штотыдзень: гэта беларускія і замежныя пісьменнікі, сучаснікі і класікі, празаікі і паэты.